stanford-oval/wikipedia huggingface dataset:
HattiWatit

| HattiWatit |
| --- | --- |
 HattiWatit marraskuussa 2014.
Tiedot
Toiminnassa:  1994–
Tyylilaji:  lastenmusiikki
Kotipaikka:  Suomi
Laulukieli:  suomi
Jäsenet:  Timo "Olli" Ohramaa, laulu   Timo "Timppa" Ahonen, kitara, taustalaulu   Jari "Jarkka" Ahonen, basso, taustalaulu   Raimo "Rampe" Kela , rummut  
Entiset jäsenet:  Uolevi "Ulle" Sihvonen, laulu (1994–1995)  Pirkka "Inkku" Lindholm, laulu (1998–2001) 
Levy-yhtiö:  HattiWatit Group   
Infobox OKNimi-testi OK: 
HattiWatit (myös Watit tai Hattikset) on hyvinkääläinen rock-henkistä lastenmusiikkia esittävä yhtye, joka on perustettu vuonna 1994. HattiWattien ohjelmisto koostuu omasta rokkaavasta materiaalista, maustettuna vanhoilla tutuilla "wattimaisesti" sovitetuilla lastenlauluilla.
Historia > Ensiaskeleet (1994–1995)

HattiWattien ensimmäinen keikka oli Hyvinkään nuorisotalo Sillassa 1. kesäkuuta 1994.  Aiemmin keväällä Hyvinkään nuorisotoimi oli lähestynyt paikallisia soittajia kysellen halukkuutta kasata bändiä tulevaa lastenpäivän konserttia varten.  Bändi saatiin ongelmitta kasaan, juhlat järjestettiin ja näin oli HattiWatit saanut alkunsa (solistinaan silloin Ulle Sihvonen). Kyseisellä keikalla kuultiin myös se ihan ensimmäinen oma HattiWatit-kappale, nimeltään HattiWatti Boogie . Sihvonen teki viimeisen keikkansa bändin riveissä 1. heinäkuuta 1995.
Historia > Solisti vaihtuu ja bändin tyyli muotoutuu

Kesällä 1995 Timo "Olli" Ohramaa otti solistin paikan. Saman vuoden lopulla bändi teki ensijulkaisunsa (C-kasetti) Purkkaa ja jytää. Kasetin kappaleet ovat omaa tuotantoa lukuun ottamatta M. A. Nummisen "On Sika Kunnossa" sekä "Yksin Kotona", joka on Timo Ahosen suomennos Richard Stanleyn Hurriganes-sävellyksestä The Phone Rang. Näiden molempien kappaleiden sovituksesta vastasi HattiWatit . Vappuna (1. toukokuuta 1998) HattiWatit olivat mukana suuressa Vappukarnevaalissa Vartiokylän ala-asteen kentällä Itä-Helsingissä. Tapahtumaan osallistuivat myös Hilarius Hiiri, Niko Ahvonen, Sani & Samuli Edelmann, sekä Nylon Beat . Ohramaa teki tällä erää viimeisen HattiWatit keikkansa 14. joulukuuta 1998, palatakseen myöhemmin takaisin bändin solistiksi. Vuonna 1998 yhtye julkaisi neljä kappaletta sisältäneen CD-levyn HattiWatit.
Historia > Solisti vaihtuu ja matka jatkuu

Kolmanneksi solistikseen yhtye kiinnitti hyvinkääläisen Pirkka "Inkku" Lindholmin, jonka ensimmäinen keikka yhtyeen keulakuvana oli 27. joulukuuta 1998 Viking Amorella -laivalla.
Vuoden 1999 keväällä yhtye kutsuttiin esiintymään Lastenklinikoiden Kummien tukitapahtumaan  ja se esiintyikin 13. toukokuuta 1999 Kummit Levillä -tapahtumassa.  Keikkavuosi 1999 päättyi 11. joulukuuta LänsiAuto Areenalla järjestettyyn Lasten Suuri Joulushow -tapahtumaan .  Mukana olivat myös ainakin: Mandi, Muumit & Benny Törnroos, Jokeri Pokeri Box sekä Kengurumeininki. Myös Ilo Irti CD-levy julkaistiin vuonna 1999. Levyllä oli kuusi kappaletta.
Historia > Vuoden Uusi Lastenlaulu 2000 -kilpailu

Vuonna 2000 HattiWatit osallistuivat muun muassa valtakunnalliseen Vuoden uusi lastenlaulu 2000 -kilpailuun kappaleellaan Nenä valuu ja räystäät tippuu. Esitys selvitti tiensä semifinaalista televisioituun finaaliin. Siinä yhtyeen kappale sijoittui viidenneksi. Inkun viimeinen keikka HattiWattien vakijäsenenä oli Silja Festivalilla 18. maaliskuuta 2001.
Historia > Solisti vaihtuu vielä kerran

Timo Ohramaa aloitti toisen pestinsä HattiWattien riveissä 2001. 2002 yhtye sijoittui toiseksi Riihimäellä järjestetyssä Valtakunnallisessa pääsiäislaulukilpailussa Timo Ahosen kappaleella Virvon siellä ja varvon täällä.  Kyseinen kappale löytyy kokoelmaäänitteeltä Pääsiäisnoidan keitokset (2003). Vuoden 2002 lopulla valmistui toinen pitkäsoitto Ipanoiden Platta.  Lasten rockfestivaali Seikkisrockissa Hattiwatit oli pääesiintyjänä vuonna 2004.
18. heinäkuuta 2006 HattiWatit esiintyivät Pori Jazz Kidz Festivalin päänäyttämöllä Lokkilavalla. 19. elokuuta 2006 Jyväshyvä vietti 100-vuotisjuhliaan Kaisaniemen kentällä Helsingissä Sadonkorjuu Karnevaalit -nimellä. Tässä yleisötapahtumassa esiintyivät HattiWatit, sekä Ilkka ja Heikki Jääskeläinen.
Historia > Uusi vuosikymmen -  yhtyeen 20-vuotissyntymäpäivät

Vuonna 2012 HattiWatit olivat mukana Ylöjärven Ylisen kartanolla järjestetyillä Ylis`festareilla (Tampereen yliopistollisen sairaalan kehitysvammahuollon järjestämä festivaali). 20-vuotissyntymäpäiviään HattiWatit juhlivat Lappeenrannan Satamatorilla "Kesän Avajaiset" tapahtumassa 1. kesäkuuta 2014 (solistina Inkku). Juhlavuoden kunniaksi HattiWatit tekivät myös Jukka Pitkäsen ohjaaman ja kuvaaman Paperikone -videon, joka on cover-versio Status Quon "Paper Planesta" (Rossi-Young).
Maaliskuussa 2015 HattiWatit veivät show'nsa pelkän aikuisyleisön eteen ravintolamaailmaan. Tämä tapahtui Hyvinkäällä järjestetyssä Kulttuuri Goes Baari -tapahtumassa (KGB). Baari täyttyi iloisesta ja osallistuvasta yleisöstä . Kyseisellä keikalla kuultiin kappaleita bändin koko uralta.  Tätä ennen yhtye oli esiintynyt yhden ainoan kerran pelkälle aikuisyleisölle. Kyseessä oli tällöin Robinin manageri Hannu Sormusen hääbileet Ravintola Harlekiinissa Hyvinkäällä 18.10.1996.
17.04.2016 HattiWatit olivat mukana Lastenklinikoiden kummien järjestämässä "Teemu-nallen lastenkonsertissa" Vantaan Energia-areenalla .  Konsertilla kerättiin varoja pienten potilaiden viihtyvyyteen.  Tapahtuman muut esiintyjät olivat:  Ti-Ti Nalle, Pellekaija Pum, Step Up School, sekä Aarne Alligaattori & Viidakkorumpu.  Konsertin juonsi Pikku Kakkosen Veera.
HattiWatit juhli 25-vuotista taivaltaan lähes päivälleen 25v. bändin ensimmäisestä keikasta (Hyvinkään nuorisotalo Silta 1.6.1994), esiintymällä helatorstaina 30.5.2019 Hyvinkään kaupungin perinteisessä "Yhden Päivän Jutussa" päivän viimeisenä aktina.  Samassa yhteydessä bändi tiedotti paikallisessa Aamuposti -lehdessä, että tämä kyseinen keikka on myös yhtyeen viimeinen ns. aktiivikauden keikka.
Kesällä 2022 HattiWatit teki pienimuotoisen comebackin, kun Hyvinkään kaupunkiyhdistys järjesti "Rockfest saapuu kaupunkiin - Lasten lempparit torille!" -tapahtuman Hyvinkään Toriterassilla 5.6.2022 ja halusi mukaan myös paikallisväriä Kengurumeiningin, Rokki-Kokin ja Maskottien ilmakitarabättlen lisäksi.
Kokoonpano

Timo "Olli" Ohramaa (laulu 1995-1998, 2001-)
Timo "Timppa" Ahonen (kitara, taustalaulu 1994-)
Jari "Jarkka" Ahonen (basso, taustalaulu 1994-)
Raimo "Rampe" Kela (rummut 1994-)
Kokoonpano > Entiset jäsenet

Uolevi "Ulle" Sihvonen (laulu 1994–1995)
Pirkka "Inkku" Lindholm (laulu 1998-2001)
Aiheesta muualla

Yhtyeen Facebook-ryhmä
Kouvolan Komia luottaa harmonikkaan (13.6.2014, HattiWatit jutun valokuvassa) (Arkistoitu – Internet Archive) (kouvolansanomat.fi)
HattiWatit musisoivat Martissa (2011) (Arkistoitu – Internet Archive) (aamuposti.fi)
Nuorisotalo Silta - Hyvinkään kaupunki (Arkistoitu – Internet Archive)
HattiWatit
| --- | --- |
Albumit::  Purkkaa ja jytää  •  HattiWatit  • Ilo irti!  • Ipanoiden platta
Kokoelmat::  Salossa Soi 5 - Vuoden uudet Lastenlaulut  • Pääsiäisnoidan Keitokset
Belorusskajan metroasema (Koltsevaja)

Aseman sisäkuvaa
Belorusskaja (ven. Белору́сская) on Moskovan metron Koltsevaja-linjan asema. Se sijaitsee asemien Novoslobodskaja ja Krasnopresnenskaja välissä. Asemalta on vaihtomahdollisuus Zamoskvoretskaja-linjan asemalle Belorusskaja. Asema avattiin 30. tammikuuta 1952.
Aiheesta muualla

Kuvia tai muita tiedostoja aiheesta Belorusskajan metroasema (Koltsevaja) Wikimedia Commonsissa
55.7764°N, 37.5844°E
Berengar II

Berengar polvistuu Otto I Suuren edessä.
Berengar II (n. 900 – 6. elokuuta 966), jota kutsuttiin myös nimellä Berengario, oli Ivrean markiisi ja Italian kuningas vuosina 950–952. Hän oli Berengar I:n pojanpoika.
Berengar vaikutti suuresti Otto I:n uraan. Vuonna 951 Berengar vangitsi Adelheidin, Italian kuninkaan Lothar II:n lesken. Tarkoitus oli naittaa Adelheid Berengarin pojalle Adalbertille. Adelheid kuitenkin onnistui pakenemaan ja meni naimisiin Oton kanssa, joka sai näin langobardien kuninkaan arvonimen ja teki Berengarista vasallinsa. Vuonna 960 Berengar ja hänen poikansa Adalbert hyökkäsivät paavi Johannes XII:n kimppuun. Paavi pyysi Ottoa apuun, joka marssi Roomaan ja kruunattiin vuonna 962 Pyhän saksalais-roomalaisen keisarikunnan keisariksi. Johanneksen käymät neuvottelut Berengarin kanssa saivat Oton syrjäyttämään Johanneksen ja vangitsemaan Berengarin Saksassa vuonna 963.
Biljardihait

| Biljardihait> Poolhall Junkies |
| --- | --- |

Ohjaaja:  Mars Callahan
Käsikirjoittaja:   Mars Callahan  Chris Corso 
Tuottaja:   Paul Brooks  Norm Waitt 
Säveltäjä:   Richard Glasser  Charlie Terrell 
Pääosat:   Christopher Walken  Chazz Palminteri  Rod Steiger 
Valmistustiedot
Valmistusmaa:  Yhdysvallat
Tuotantoyhtiö:  Gold Circle Films
Levittäjä:  Samuel Goldwyn Films Netflix
Ensi-ilta:  2002
Kesto:  99 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Birjardihait (Poolhall Junkies) on biljardihenkinen trilleri, joka kertoo pool-taituri Johnnyn tarinan. Elokuva valmistui vuonna 2002.
Johnny on lahjakas kepittäjä, joka joutuu hankaukseen hämäräperäisen opettajansa (Chazz Palminteri) kanssa. Johnnyn kouluttaja ei kuitenkaan halua päästää poikaa käsistään vaan korottaa panoksia - pian pallot asetetaan veralle viimeistä peliä varten. Panoksena ei ole enää raha, vaan henki...
Rooleissa

| 0 | 1 | 2 |
| --- | --- | --- |
|  Mars Callahan  | … |  Johnny Doyle    |
|  Chazz Palminteri  | … |  Joe   |
|  Christopher Walken  | … |  Uncle Mike   |
|  Rick Schroder  | … |  Brad   |
|  Rod Steiger  | … |  Nick   |
|  Alison Eastwood  | … |  Tara   |
|  Michael Rosenbaum  | … |  Danny Doyle   |
Bill Allen

Bill Allen (oik. William Trousdale Allen III, s. 3. joulukuuta 1922, Gallatin, Tennessee – k. 25. helmikuuta 1997, Nashville, Tennessee) oli yhdysvaltalainen radiotiskijukka, joka saavutti mainetta 1950-luvulta lähtien soittaessaan rhythm and bluesia ja mustaa gospelia nashvilleläisellä WLAC-radioasemalla. Hän käytti nimiä "Hoss" ja "The Hossman".
Bill Allen oli nuorin "The 50,000 Watt Quartet" -nimellä tunnetusta tiskijukkanelikosta. Sen muut jäsenet olivat Gene Nobles, "John R." (Richbourg) ja Herman Grizzard. Näistä Allenin ura oli pisin, hän työskenteli 45 vuotta radioasemilla ennen siirtymistään eläkkeelle vuonna 1993.
Nuorena Allen toimi jazzmuusikkona ja esiintyi toisen maailmansodan aikana ulkomailla USO:n show’ssa. Sodan jälkeen Allen opiskeli englannin kieltä Vanderbiltin yliopistossa ja sai mainetta lupaavana näyttelijänä. Vaikka Allen harkitsi teatterialaa, hän päätti valita radion ja vuonna 1948 meni töihin gallatiniläiselle radioasemalle WIHN. Siellä hän käytti Gene Noblesin tapaa sekoittaa R&B:tä ja jazz-sävelmiä popmusiikkiin ja saavutti ohjelmallaan "Harlem Hop" niin suuren suosion, että vain muutamia kuukausia myöhemmin hän pääsi töihin WLAC:lle.
Allen aloitti uransa talk show -isäntänä. Gene Nobles poistui WLAC:sta vuosiksi 1950-luvun puolivälissä ja Allen otti hänen paikkansa. Hänen suosionsa kasvoi 1960-luvun alkuun tullessa, jolloin hän siirtyi levy-yhtiön palvelukseen. Allenin korvasi WLAC:lla The Jordanairesin entinen jäsen "Hugh Baby" Jarrett. Allen kuitenkin palasi WLAC:iin jatkamaan jokailtaista ohjelmaansa. Allenin ohjelma tuli kuutena iltana viikossa ja kesti tunnista kahteen. Vuonna 1966 hänellä oli myös lyhytikäinen televisio-ohjelma The!!!Beat.
1970-luvulla WLAC:n uuden johdon painostuksesta Allen muutti ohjelmaansa ja soitti ajan hengen mukaisesti enemmän funkkia ja kevyttä soulia. Allen oli hetken poissa radiosta ja palasi sitten uuden paikallista ja valtakunnallista black gospelia esittelevän yöohjelman Early Morning Gospel Time With The Hossman myötä.
1980-luvun puolivälissä WLAC:n sisarasema WLAC-FM (nykyisin WNRQ) käytti Allenin ääntä promokampanjassaan. Allenin puoleensa vetävä ääni toi hänelle paljon töitä radio- ja televisiomainoksissa. Allen jatkoi työtään aina vuoteen 1993 - yli vuosikymmenen sen jälkeen kun WLAC oli muuten siirtynyt uutis- ja puheohjelmaformaattiin päiväsaikaan ja uskonnollisiin ohjelmiin iltaisin. Eläkkeelle siirtymisensä jälkeenkin Allen jatkoi mainosäänitöitään.
Allen valittiin Blues Hall of Fameen vuonna 1994.
Aiheesta muualla

WLAC:n epävirallinen sivusto (Arkistoitu – Internet Archive)
Balrog Botkyrka/Södertälje IK

| Balrog Botkyrka/Södertälje IK |
| --- | --- |

Perustettu:  2006
Historia:  Balrog IK   1984-2006   Balrog Botkyrka/Södertälje IK   2006-
Paikkakunta:   Botkyrka, Ruotsi
Kotihalli:  Botkyrkahallen
– Kapasiteetti:  1100
Värit:           
Omistaja:  Balrog Botkyrka IK
Puheenjohtaja:  Bengt Söderström
Miesten sarjataso:  Allsvenskan
Miesten päävalmentaja:  Bruno Lundberg
Naisten sarjataso:  Elitserien
Naisten päävalmentaja:  Hanna Wiklund
Kotisivut:  http://www.balrog.com
Balrog Botkyrka/Södertälje Innebandy Klubb on ruotsalainen salibandyseura Botkyrkanista. Seuran miesten edustusjoukkue pelaa Ruotsin korkeinta sarjatasoa Superliigaa, jossa se pelasi ensimmäisen kerran kaudella 1990–1991. Myös seuran naisten edustusjoukkue pelaa ruotsin korkeimmalla sarjatasolla Superliigaa.
Saavutukset

Ruotsin mestaruus: 1993, 1996, 2004
Hopeaa: 2002
Pronssia: 2001, 2003
EuroFloorball Cup mestaruus 1994, 1995, 1997
Ruotsin mestaruus 2000, 2001, 2002, 2003, 2009
Hopeaa: 1987, 1994, 2008
Pronssia: 1997, 2004, 2005, 2006, 2007
EuroFloorball Cup mestaruus 2001, 2002, 2003
Aiheesta muualla

Seuran kotisivut (Arkistoitu – Internet Archive) (ruotsiksi)
Autismikirjon häiriö

Autismikirjon häiriö (autism spectrum disorder, ASD) on Amerikan psykiatrisen yhdistyksen julkaiseman mielenterveyden häiriöiden DSM-5-käsikirjan sisältämän hermoston kehityksen häiriöiden (engl. "neurodevelopmental disorders") luokkaan kuuluva diagnoosinimeke, joka korvaa luokituksen aiemmassa versiossa käytetyt laaja-alaisten kehityshäiriöiden erillisdiagnoosit Aspergerin syndrooma, autistinen häiriö (299.00 Autistic Disorder) ja tarkemmin määrittelemätön laaja-alainen kehityshäiriö (PDD-NOS).
Autismikirjon häiriö -diagnoosi on jaettu oireiden vakavuuden perusteella kolmeen eri vaikeusasteeseen. Entisen luokitusjärjestelmän mukaisesti PDD-NOS-diagnosoidut henkilöt ja Aspergerit sijoittuvat tyypillisesti asteille 1 ja 2 ja DSM-IV:n mukaisen autistisen häiriön kriteerit toteuttaneet asteille 2 ja 3.
Oireet

Autisminkirjon häiriölle on tunnusomaista pysyvä puute kyvyssä aloittaa ja ylläpitää vastavuoroista sosiaalista vuorovaikutusta ja sosiaalista viestintää sekä joukko rajoitettuja, toistavia ja joustamattomia käyttäytymiskaavioita ja mielenkiinnon kohteita. Häiriön alkaminen sijoittuu kehityskauteen, tyypillisesti varhaislapsuuteen, mutta oireet eivät välttämättä käy selviksi kuin vasta myöhemmin, kun sosiaaliset vaatimukset ylittävät kyvyt. Puutteet ovat riittävän vakavia heikentääkseen toimintakykyä henkilökohtaisen, perhe-, sosiaalisen, koulutus-, työ- tai muilla tärkeillä elämän alueilla. Ne ovat yleensä yleinen piirre yksilön toiminnassa ja ovat havaittavissa kaikissa tilanteissa, vaikka ne voivat vaihdella sosiaalisen, opetuksellisen tai muun tilanteen mukaan. Autisminkirjoon kuuluvilla yksilöillä älyllisen ja kielellisen kyvykkyyden taso voi olla hyvin vaihteleva.
Vuonna 2019 julkaistun tieteellisten tutkimusten yhteenvedon mukaan autismikirjon häiriön omaavilla ihmisillä esiintyy tai saattaa esiintyä aikuisuudessa mielen teorian hallintaan, tunteiden havaitsemiseen ja prosessointiin, ajattelunopeuteen, kieleen ja kielelliseen oppimiseen sekä muistiin liittyviä ongelmia.
Autismikirjon häiriö yli kymmenkertaistaa riskin kärsiä oppimisvaikeuksista. Vuonna 2018 julkaistussa yhdysvaltalaistutkimuksessa havaittiin, että myös kehitysvammattomat autismikirjon häiriön omaavat lapset menestyvät verrokkeja huonommin kognitiivisissa testeissä. Lisäksi havaittiin, etteivät autismikirjon häiriön omaavat lapset alenna reaktioaikatestissä työskentelyn laatua nopeuden kustannuksella, kuten verrokit tekevät.
Autismikirjon häiriöön liittyy myös aistimisen ali- ja yliherkkyyksiä.
Diagnoosiuudistuksen taustaa

Autismikirjoon liittyvän diagnoosiuudistuksen taustalla on autismintutkijoiden valtaosan omaksuma näkemys, että eri asteista autismityyppistä käyttäytymispiirteistöä ilmentävien henkilöiden vaikeuksien aiheuttaja olisi jokin sama, toistaiseksi tarkemmin tunnistamaton, mahdollisesti geneettinen poikkeavuus. Uudistuksen tarkoituksena oli myös poistaa diagnostinen sekaannus, joka johtui siitä, että PDD-NOS-diagnoosinimekkeen käyttö oli alkanut levitä yli virallisen käyttöaiheensa lääkäreiden alkaessa antaa sitä Asperger- ja autismidiagnoosien sijaan.
Koska DSM-IV:n mukainen Aspergerin syndrooma ei erotu selkeästi autistisesta häiriöstä, se poistettiin amerikkalaisesta mielenterveyden häiriöiden luokituksesta. DSM-5:ssä kuitenkin todetaan, että häiriöluokituksen aiemman version mukaisesti luotettavasti Aspergerin syndrooman tai muun laaja-alaisen kehityshäiriön diagnoosin saaneille tulisi pääsääntöisesti antaa diagnoosiksi autismikirjon häiriö. Maennerin ja kumppaneiden toteuttamassa tutkimuksessa on kuitenkin arvioitu, että uusien kriteerien perusteella joka neljäs normaaliälyinen aiemman kriteeristön perusteella diagnosoitu olisi jäänyt ilman diagnoosia, jos diagnoosi olisi tehty uudistuksen jälkeen. Sen sijaan kehitysvammaisista joka seitsemäs olisi jäänyt ilman autisminkirjoon sisältyvää diagnoosia. Samassa tutkimuksessa todettiin myös, että noin puoli promillea aiemmin ilman laaja-alaisen kehityshäiriön diagnoosia jääneistä nyt saisi uuden autismikirjon häiriö -diagnoosin. Tiivistetysti sanottuna siis uusien kriteerien käyttöönoton myötä autismikirjon häiriöiden diagnostiset kriteerit pääosin sekä tiukentuvat että painottuvat kehitysvammaisuuden, siis Kannerin autismin suuntaan.
Kriteeristöön tehtiin diagnoosiuudistuksessa myös aistimisen ali- ja yliherkkyyksiä koskeva lisäys sekä poistettiin DSM-luokituksessa olleet sekaannusta aiheuttaneet erotusdiagnostiset määräykset. Esimerkiksi PDD-NOS-diagnoosia ei voinut aiemmin antaa henkilöille, joilla on ADHD eikä Asperger-diagnoosia voinut antaa henkilöille, joilla on diagnosoitavissa skitsofrenia.
Aiheesta muualla

Autismikirjon häiriön Käypä hoito-suositus
Minne Aspergerin oireyhtymä katosi? (PDF)
Autism spectrum disorders : an epidemiological and clinical study (PDF)
Autismin kirjon häiriöt ja muut neurologiset häiriöt
Autismi
HFA
LFA
Aspergerin oireyhtymä
Keskittymishäiriö
Touretten oireyhtymä
Dysfasia
Belorusskajan metroasema (Zamoskvoretskaja)

Aseman sisäkuvaa
Belorusskaja (ven. Белору́сская) on Moskovan metron Zamoskvoretskaja-linjan asema. Se sijaitsee asemien Dinamo ja Majakovskaja välissä. Asemalta on vaihtomahdollisuus Koltsevaja-linjan asemalle Belorusskaja. Asema avattiin 11. syyskuuta 1938.
Aiheesta muualla

Kuvia tai muita tiedostoja aiheesta Belorusskajan metroasema (Zamoskvoretskaja) Wikimedia Commonsissa
55.7767°N, 37.5835°E
Babita

| Babita |
| --- | --- |
 Babita vuonna 2008.
Henkilötiedot
Koko nimi:  Babita Hari Shivdasani
Syntynyt: 20. huhtikuuta 1947 (ikä 77) Bombay, Brittiläinen Intia
Kansalaisuus:  Intia
Ammatti:  näyttelijä
Puoliso:  Randhir Kapoor (vih. 1971)
Lapset:  Karisma Kapoor Kareena Kapoor
Sukulaiset:  Kapoorin perhe Sadhana Shivdasani
Näyttelijä
Aktiivisena:  1966–1973
Aiheesta muualla
IMDb 
AllMovie
Babita Hari Shivdasani (sindhiksi ببيتا ھري شِوَداساڻي, Babītā Harī Šivadāsāṇī, hindiksi बबीता हरि शिवदासानी, Babītā Hari Śivadāsānī; s. 20. huhtikuuta 1947 Bombay, Brittiläinen Intia), myös pelkästään Babita tai Babita Kapoor (hindiksi बबीता कपूर, Babītā Kapūr), on intialainen entinen näyttelijä, joka näytteli hindinkielisissä elokuvissa.
Yksityiselämä

Babita syntyi Bombayssa hindulaiselle sindhi-isälle, näyttelijä Hari Shivdasanille ja kristitylle brittiäidille Barbara Shivdasanille. Näyttelijä Sadhana Shivdasani oli hänen serkkunsa.
Babita meni naimisiin näyttelijä Randhir Kapoorin kanssa 6. marraskuuta 1971. Heillä on kaksi tytärtä, näyttelijät Karisma Kapoor ja Kareena Kapoor.
Filmografia

| Vuosi | Elokuva | Rooli |
| --- | --- | --- |
| 1966 | Dus Lakh | Rita |
| 1967 | Raaz | Sapna |
| 1967 | Farz | Sunita |
| 1968 | Kismat | Roma |
| 1968 | Haseena Maan Jayegi | Archana (Archie) |
| 1968 | Aulad | Bharti |
| 1969 | Tumse Achha Kaun Hai | Asha |
| 1969 | Ek Shrimaan Ek Shrimati | Deepali Lakhanpal |
| 1969 | Doli | Asha |
| 1969 | Anmol Moti | Manisha |
| 1969 | Anjaana | Rachna Malhotra |
| 1970 | Kab? Kyoon? Aur Kahan? | Asha Prasad |
| 1970 | Pehchan | Barkha |
| 1971 | Kal Aaj Aur Kal | Monica (Mona) |
| 1971 | Bikhare Moti | Indrani |
| 1971 | Banphool | Gulabi |
| 1972 | Jeet | Koyli / Rasili |
| 1972 | Ek Hasina Do Diwane | Neeta |
| 1973 | Sone Ke Hath | Pooja |
Aiheesta muualla

Wikimedia Commonsissa on kuvia tai muita tiedostoja aiheesta .
Babita Internet Movie Databasessa. (englanniksi)
Babita Allmoviessa (englanniksi)
Beg for It

| Beg for It Hardcore Superstar |
| --- | --- | --- |

Studioalbumin tiedot
 Julkaistu: 3. kesäkuuta 2009
 Formaatti: CD, LP
 Tuottaja(t): Adde, Johan Reiven, Risza, Martin Sandwin
 Tyylilaji: hard rock, sleaze rock
 Kesto: 57.03
 Levy-yhtiö: Nuclear Blast (SE) Abstract Sounds (UK)
Listasijoitukset
  4.
Hardcore Superstarin muut julkaisut
| Dreamin’ in a Casket 2007 | Beg for It 2009 | Split Your Lip 2010 |
Beg for It on Hardcore Superstarin seitsemäs studioalbumi, joka julkaistiin 3. kesäkuuta 2009.
Albumi debytoi Ruotsissa Sverigetopplistanin neljännellä sijalla, ja pysyi listalla niin ikään neljä viikkoa.
Kappaleet

This Worm’s for Ennio – 2.15
Beg For It – 3.57
Into Debauchery – 3.06
Shades of Grey – 3.25
Nervous Breakdown – 4.00
Hope for a Normal Life – 5.22
Don’t Care ’Bout Your Bad Behaviour – 4.34
Remove My Brain – 3.34
Spit It Out – 4.12
Illegal Fun – 4.00
Take ’Em All Out – 4.24
Innocent Boy – 5.36
Silence for the Peacefully (live, vain Japanin painos)
Arvostelut

Allmusic:
Boulos Nassif Borkhoche

Boulos Nassif Borkhoche
Boulos Nassif Borkhoche (arab. بولس ناصيف برخوش‎, Būlus Nāṣīf Burḫūš; synt. Paul Victor Borkhoche, 7. lokakuuta 1932 – 4. helmikuuta 2021) oli syyrialainen melkiittinen katolinen arkkipiispa. Hänet vihittiin Società dei Missionari di San Paolon papiksi 14. syyskuuta 1960 ja nimitettiin Bosra e Haūrānin arkkipiispaksi 14. kesäkuuta 1983. Piispaksi vihkiminen seurasi 3. heinäkuuta. Pääkonsekraattorina toimi Maximos V Hakim, jota avustivat Habib Bacha ja Joseph-Marie Raya.
Borkhoche jäi eläkkeelle 15. syyskuuta 2011.
Bob Schooley

| Bob Schooley> Henkilötiedot |
| --- | --- |
Ammatti:  käsikirjoittaja tuottaja
Robert Schooley on Emmy-ehdokkuuden saanut yhdysvaltalainen televisiokäsikirjoittaja ja tuottaja, joka tunnetaan parhaiten Mark McCorklen kanssa luomasta Kim Possible -animaatiosarjasta.
Uransa aikana Schooley on usein työskennellyt Disneyn tuotannoissa yhdessä McCorklen kanssa. Sarjan Turtles – mutanttikilpikonnat jälkeen hän on työskennellyt muun muassa seuraavissa animaatioissa: Hopon poppoo, Jafarin paluu, Herkules, Buzz Lightyear Avaruusranger: Seikkailu alkaa ja The Penguins of Madagascar.
Aiheesta muualla

TV.com (Arkistoitu – Internet Archive) (englanniksi)
Biker Mice from Mars (albumi)

| Biker Mice from Mars Jeff Scott Soto |
| --- | --- | --- |

Soundtrack-albumin tiedot
 Julkaistu: 1993
 Formaatti: CD
 Tyylilaji: Hard rock
 Kesto: 40.16
 Levy-yhtiö: MCA/Gasoline Alley
muut julkaisut
|   | Biker Mice from Mars  |   |
Biker Mice from Mars on vuoden 1993 Prätkähiiret-televisiosarjan albumi. MCA/Gasoline Alley julkaisi levyn vuonna 1993. Musiikin sävellyksestä vastasi Will Anderson ja laulusta Jeff Scott Soto. Myös sarjaa käsikirjoittaneet Rick Ungar ja Tom Tataranowicz osallistuivat sanoituksien tekemiseen.
Kappaleet

Biker Mice From Mars – 3.32
Rockin' In The Pit – 3.43
Tail Whippin' Time – 3.44
Look Out Below – 4.59
Headin' Home – 4.10
Born To Be Wild – 4.00
A Mouse And His Motorcycle – 4.57
Tunnel Rat – 3.28
Rockin' Down The Highway – 3.56
Ride Free, Citizens – 3.47